Előterjesztés munkaanyaga a Képviselő-testület

2016. szeptember 20-i ülésére

***11. napirend: Egyebek – Vadvirág utca sebességkorlátozás ügye***

**Tisztelt Képviselő-testület!**

Délegyháza Község Önkormányzatához lakossági bejelentés érkezett a Vadvirág utca sebességkorlátozására.

A forgalom szabályozására vonatkozó előírásokat az utak forgalomszabályozásáról és a közúti jelzések elhelyezéséről szóló 20/1984. (XII.21.) KM rendelet (továbbiakban: rendelet) tartalmazza. A közlekedési jelzőtáblák elhelyezésének előírásait a közúti jelzőtáblák megtervezésének, alkalmazásának és elhelyezésének követelményeiről szóló 83/2004. (VI. 4.) GKM rendelet tartalmazza

**A probléma megfogalmazása:**

A Vadvirág utcában, amely burkolatlan út lakossági bejelentés alapján a gépjárművek túl gyorsan haladnak. Ezzel balesetveszélyes helyzetet okoznak, valamint az út is porzik.

Jelenleg nincs sebességkorlátozó tábla az úton.

**Megoldási javaslat:**

A képviselő-testület úgy dönt, hogy az utcára 2 db 30 km/h sebességkorlátozó táblát helyez ki, amellyel várhatóan az arra haladó gépjárművek sebességét sikerül csökkenteni. Költségigény: 40.000 Ft

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Vadvirág utcában áthaladó gépjárműforgalmat 30 km/ h sebességkorlátozó táblák kihelyezésével igyekszik csillapítani. Képviselő- testület felkéri a Községgondnokságot, hogy a szükséges táblák kihelyezéséről gondoskodjon.*

***Határidő:*** *2016. október 5.*

***Felelős:*** *Képviselő- testület*

Felkérem Tisztelt Képviselő- testületet, hogy döntsön a Vadvirág utca forgalomcsillapítása ügyében.

Délegyháza, 2016. szeptember 9.

Összeállította:

Tisza Gabriella

településüzemeltetési előadó

Előterjesztéssé nyilvánítva: 2016. szeptember 20.