**DÉLEGYHÁZA KÖZSÉG ÖNKORMÁNYZATA**

# **Képviselő-testületének**

1. **…../2016. (…….) önkormányzati rendelete**

#### a települési támogatásról és az egyéb szociális ellátásokról

**szabályairól szóló 4/2015. (II.25.) önkormányzati rendelete módosításáról**

Délegyháza Község Önkormányzata az Alaptörvénye 32. cikk (2) bekezdése alapján, a szociális igazgatásról és szociális ellátásokról szóló 1993. évi III. törvény 1.§ (2) bekezdésében, 10.§ (1) bekezdésében, 25.§ (3) bekezdésében, 26.§-ában, 32.§ (1), (3) bekezdésében, 45.§-ában, 48.§-ában, 92.§ (2) bekezdés (2) bekezdés f) pontjában, 132. § (4) bekezdés a), d), g) pontjában, valamint a Magyarország helyi önkormányzatáról szóló 2011. évi CLXXXIX. törvény 10.§ (2) bekezdésében kapott felhatalmazás alapján, az Alaptörvény 32. Cikk (1) bekezdés a) pontjában, a Magyarország helyi önkormányzatáról szóló 2011. évi CLXXXIX. törvény 13.§ (1) bekezdése 8. és 8. a) pontjában, valamint a szociális igazgatásról és szociális ellátásokról szóló 1993. évi III. törvény 25.§ (3) bekezdés b) pontjában, 58/B.§ (2) bekezdésében meghatározott feladatkörben eljárva a következőket rendeli el:

#### 1. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 3.§-a a következő (6) bekezdéssel egészül ki:

„(6) A támogatást kérő az egyéb feltételek megléte esetén sem részesülhet támogatásban, ha az általa igazolt költségek és bevételek egymáshoz való viszonya életszerűtlen, ellentmondó, illetve életvitele, általános életkörülményei nem teszik azt indokolttá.”

#### 2. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 11. § (6) bekezdése helyébe a következő rendelkezés lép:

„(6) A kamatmentes kölcsön felső határa 200.000 Ft.”

#### 3. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 15. § (3) bekezdése helyébe a következő rendelkezés lép:

„(3) Az egy hónapra megállapított rendszeres települési támogatás maximális összege 28.500,- Ft.”

#### 4. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 16.§-a a következő (4) bekezdéssel egészül ki:

„(4) A kérelem benyújtását követően a hatóság megvizsgálja, hogy a járási hivatalnál ugyanazon kérelmezőre tekintettel nincs-e folyamatban eljárás közgyógyellátás megállapítása iránt, ideértve a járási hivatalnak a közgyógyellátásra való jogosultság tárgyában hozott döntése elleni fellebbezés elbírálására irányuló eljárását is. Ha a vizsgálat azt állapítja meg, hogy a járási hivatalnál az ellátás megállapítása iránti eljárás folyamatban van, a Ket. 32. § (1) bekezdése alapján az eljárást felfüggeszti.”

#### 5. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 17. § (2) bekezdés a) pontja helyébe a következő rendelkezés lép:

*(Rendszeres települési gyógyszertámogatást a kérelmezőnek akkor lehet megállapítani, ha)*

*„a)* családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 250%-át, egyedül élő esetén 300%-át,”

#### 6. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 17. § (4) bekezdés helyébe a következő rendelkezés lép:

„(4) Az egy hónapra megállapított rendszeres települési gyógyszer támogatás összege családos esetén 7.000.- forint, egyedül élő esetén 9.000.- forint.”

#### 7. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 17.§-a a következő (7) bekezdéssel egészül ki:

„(7) Meg kell szüntetni a települési gyógyszertámogatásra való jogosultságot, amennyiben a hatóság tudomására jut, hogy a kérelmező az Szt. szerinti közgyógyellátási támogatásban részesül.”

#### 8. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 18. § (1) bekezdés helyébe a következő rendelkezés lép:

„(1)Az elhunyt személy eltemettetésének költségeihez 25.000.- forint települési temetési támogatást biztosít az önkormányzat abban az esetben, ha az elhunyt délegyházi állandó lakcímmel rendelkezett, és a temetéséről gondoskodó igazolja ennek tényét, valamint a temetés terhét viselte.”

#### 9. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 19. § (1) bekezdés helyébe a következő rendelkezés lép:

**„19. §** (1) A gyermeket gondozó család létfenntartási problémáinak megoldásához a gyermeket nevelő szülőt (törvényes képviselőt) települési gyermeknevelési támogatásban lehet részesíteni, ha a gyermeket gondozó család időszakosan létfenntartási gondokkal küzd, vagy létfenntartást veszélyeztető rendkívüli élethelyzetbe került, amennyiben az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 250%-át, egyedül élő esetén 300%-át.”

#### 10. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 19. § (4) bekezdés a) pontja helyébe a következő rendelkezés lép:

*(Az egy alkalommal megállapított eseti települési gyermeknevelési támogatás maximális összege)*

a) a (2) bekezdés a) és b) pontja szerinti okból benyújtott kérelem esetén gyermekenként maximum 20.000.- forint,”

#### 11. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 19/A. § (2) bekezdés helyébe a következő rendelkezés lép:

„(2) A települési krízis támogatásra való jogosultság feltételei vizsgálatánál a Szt. 45.§-ában leírtakat kell alkalmazni. Mértéke családonként és alkalmanként nem haladhatja meg a 10.000,- Ft-ot.”

#### 12. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 21. § (2) bekezdés helyébe a következő rendelkezés lép:

„(2) A lakhatáshoz kapcsolódó rendszeres kiadások viseléséhez nyújtható települési támogatás összege családos esetén 4.500.- Ft/hó, egyedül élő esetén 5.500.- Ft/hó.”

#### 13. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 23. § (1) bekezdés ad) pontja helyébe a következő rendelkezés lép:

*(A Szociális - Egészségügyi Bizottság átruházott hatáskörben 18. életévét betöltött tartósan beteg, folyamatos ápolást igénylő hozzátartozó gondozásához települési támogatást (továbbiakban: települési ápolási támogatás) állapíthat meg az alábbi feltételek együttes fennállása esetén, ha*

*a) az igénylő)*

„ad) családjában az egy főre jutó jövedelem nem haladja meg a nyugdíjminimum legkisebb összegének 150%-át, egyedülálló esetén annak 200%-át és vagyonnal nem rendelkeznek,”

#### 14. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 23.§-a a következő (5) bekezdéssel egészül ki:

„(5) A kérelem benyújtását követően a hatóság megvizsgálja, hogy a járási hivatalnál ugyanazon kérelmezőre tekintettel nincs-e folyamatban eljárás ápolási díj megállapítása iránt, ideértve a járási hivatalnak az ápolási díj való jogosultság tárgyában hozott döntése elleni fellebbezés elbírálására irányuló eljárását is. Ha a vizsgálat azt állapítja meg, hogy a járási hivatalnál az ellátás megállapítása iránti eljárás folyamatban van, a Ket. 32. § (1) bekezdése alapján az eljárást felfüggeszti.”

#### 15. § A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelet 24.§-a a következő (3) bekezdéssel egészül ki:

„(3) Meg kell szüntetni a település ápolási támogatásra való jogosultságot, ha a hatóság tudomására jut, hogy az ápolást végző személy az Szt. szerinti ápolási díjban vagy más rendszeres pénzellátásban részesül.”

**16. §** A települési támogatásról és az egyéb szociális ellátásokról szabályairól szóló 4/2015. (II.25.) önkormányzati rendelete 26. § (1) bekezdés helyébe a következő rendelkezés lép:

# „26. § (1) A települési ápolási támogatás havi összege 30.000.Ft.”

**17.§** Ez a rendelet a kihirdetését követő napon lép hatályba.

Délegyháza, 2016. szeptember 20.

dr. Riebl Antal dr. Molnár Zsuzsanna

polgármester jegyző

Záradék:

A rendeletet a mai napon kihirdettem.

Kelt: Délegyháza, 2016. szeptember ……

dr. Molnár Zsuzsanna

jegyző